CELEX: C2006/165/23
Language: da
Date: 2006-07-15 00:00:00
Title: Sag C-189/06 P: Appel iværksat den  13. april 2006  af TEA-CEGOS, SA, og Services techniques globaux (STG) SA til prøvelse af dom afsagt den  14. februar 2006  af Retten i Første Instans (Anden Afdeling) i de forenede sager T-376/05 og T-383/05, TEA-CEGOS, SA, STG SA og GHK Consulting Ltd mod Kommissionen for De Europæiske Fællesskaber

15.7.2006   
            
            
               DA
            
            
               Den Europæiske Unions Tidende
            
            
               C 165/13
            
         Appel iværksat den 13. april 2006 af TEA-CEGOS, SA, og Services techniques globaux (STG) SA til prøvelse af dom afsagt den 14. februar 2006 af Retten i Første Instans (Anden Afdeling) i de forenede sager T-376/05 og T-383/05, TEA-CEGOS, SA, STG SA og GHK Consulting Ltd mod Kommissionen for De Europæiske Fællesskaber
   (Sag C-189/06 P)
   (2006/C 165/23)
   Processprog: fransk
   Parter
   
      Appellanter: TEA-CEGOS, SA, og Services techniques globaux (STG) SA (ved avocats G. Vandersanden og L. Levi)
   
      De andre parter i appelsagen: GHK Consulting Ltd og Kommissionen for De Europæiske Fællesskaber
   Appellanterne har nedlagt følgende påstande
   
               —
            
            
               Dommen afsagt den 14. februar 2006 af Retten i Første Instans i de forenede sager T-376/05 og T-383/05 ophæves.
            
         
               —
            
            
               Appellanterne gives følgelig medhold i de påstande, som de nedlagde i første instans.
            
         
               —
            
            
               Annullation af beslutning af 12. oktober 2005, der afviser TEA-CEGOS konsortiums ansøgning og bud og tilbagekalder beslutningen om tildeling af rammekontrakten til TEA-CEGOS konsortium i forbindelse med udbudsbekendtgørelse EuropeAid/119860/C/SV/multi-Lot 7.
            
         
               —
            
            
               Annullation af alle andre beslutninger truffet af sagsøgte i forbindelse med denne udbudsprocedure som følge af beslutningen af 12. oktober 2005, især beslutningerne om tildeling og de af Kommissionen indgåede kontrakter til gennemførelse af disse beslutninger.
            
         
               —
            
            
               Kommissionen tilpligtes at betale omkostningerne i sagen for Retten og Domstolen.
            
         Anbringender og væsentligste argumenter
   Appellanterne støtter deres appel på en påstand om, at Retten har tilsidesat fællesskabsretten, og at der er begået rettergangsfejl. Retten har ifølge appellanterne tilsidesat retssikkerhedsprincippet, begrundelsespligten, princippet om god forvaltningsskik samt gengivet bevismidlerne urigtigt.